b'\n_START_ARTICLE_\nRotten Apples\n_START_PARAGRAPH_\nRotten Apples er titlen p\xc3\xa5 en Greatest Hits-plade udgivet af Smashing Pumpkins den 19. november 2001. I USA er der blevet solgt n\xc3\xa6sten \xc3\xa9n million eksemplarer af albummet, der blev udgivet hos Virgin Records._NEWLINE_Rotten Apples blev udgivet \xc3\xa5ret efter bandets farvelkoncert i Chicago. Albummet blev udgivet sammen med en bonus-cd, Judas O, og udgivet samtidig med dvd\'en Greatest Hits Video Collection. Rotten Apples er titlen p\xc3\xa5 en b-side fra 1996, der blev udgivet p\xc3\xa5 singlen "Tonight, Tonight". Sangen "Rotten Apples" blev dog ikke inkluderet b-side-albummet Judas O.\n_START_SECTION_\nIndhold\n_START_PARAGRAPH_\nAlle sange er skrevet af Billy Corgan._NEWLINE_Rotten Apples er skoleeksemplet p\xc3\xa5, hvordan en Greatest Hits-plade skal se ud. De st\xc3\xb8rste hits fra hver af bandets album, samt lidt ekstra nyt materiale for de hardcore fans._NEWLINE_Siva og Rhinoceros er to af singlerne fra debutalbummet Gish fra 1991. Drown er en popul\xc3\xa6r sang fra soundtracket til filmen Singles, der havde premiere i 1992. Bandets gennembrudsplade, Siamese Dream, er repr\xc3\xa6senteret med de f\xc3\xb8rste tre singler, mens de fire f\xc3\xb8rste singler er medtaget fra dobbeltalbummet Mellon Collie and the Infinite Sadness. Eye er fra soundtracket til David Lynch-filmen Lost Highway, mens Ava Adore og Perfect er fra Adore-albummet fra 1998. Ikke mindre end tre sange er taget med fra bandets sidste plade Machina, mens Real Love er den eneste sang fra MACHINA II. Den sidste sang, Untitled, er bandets farvelsang, som blev indspillet kort f\xc3\xb8r den sidste koncert, og blev udgivet som single sammen med Greatest Hits-albummet. _NEWLINE_Bandets Grammy Award-vindende sang, The End Is the Beginning Is the End, er ikke medtaget p\xc3\xa5 Rotten Apples, da Warner Brothers ejer rettigheder til sangen.'